紀繡

紀繡，字思絅，山東济南府濱州利津县人，軍籍。明朝進士、官员。

生平 
正德十四年（1519年）己卯科山東鄉試舉人《山東通志》，嘉靖五年（1526年）丙戌科第二甲第六十名進士，授礼部主客司主事，历刑部员外郎，升广东司郎中，十四年十二月奉命恤囚北直隶《大明世宗肃皇帝实录卷之一百八十二》：嘉靖十四年十二月庚子，以五年审录，遣刑部郎中纪绣、陈曜、冯岳、张臬、王鎣、郑朝辅、胡道芳、刘体元、陈仲录、王允修、员外张文藻、杨伊志、主事饶思聪、大理寺正丘峻、寺副辛珍分道恤录天下罪囚，绣北直隶、思聪南直隶江南、文藻江北、峻浙江、岳江西、臬湖广、鎣四川、伊志福建、朝辅广东、道芳广西、体元云贵、仲录狭西、耀河南、允修山东、珍山西。 上谕诸臣务公明详慎，逐一会审辩明，勿偏执己见，陷害无辜，有亏国法。，擢鳳翔府知府。升陕西兵备副使，嘉靖二十一年告病归乡。居家吟咏适志，自號卧叟。二十八年诏补贵州按察司副使、整饬威清等处兵备，以征叛苗，亲冒暑瘴，督兵渡盤江偶，卒于行署《利津县志》：紀繡字思絅，登嘉靖丙戌进士第，授礼部主客司主事，历刑部员外郎，升广东司郎中，會有诬奏勋臣不法事者，众惧不敢言，公独抗疏明其冤，人咸以刚直许之。奉命讞畿内狱，虚心推覈，至忘寝食，罪疑者减等开释，无虑千餘人，覆命稱旨，擢鳳翔府知府。在任清慎惻怛，弊除化行，府治大振。尋擢陕西兵备副使，调饷有方，边需不乏。获城中奸细孔哥兒等三人，送京师，廷賜白金以褒之。壬寅以疾归，居家吟咏适志，自號卧叟。己酉诏补贵州按察司副使、整饬威清等处兵备，以征叛苗，亲冒暑瘴，督兵渡盤江偶，卒于行署。公为人天性明敏，立志高潔，读书沉潜，务得圣贤旨趣。为文不蹈袭，议论本经史時以理学归之。事母孝感，疾且篤，阅方侍药，倾刻不离侧，日夕焚香籲天，愿以身代，母疾尋瘳。撫幼弟至成人，略無倦意，孝友著聞，内外無間，为一方之表式云。。

 参考资料 

Category:利津人
Category:明朝礼部主事
Category:明朝刑部员外郎
Category:明朝刑部郎中
Category:明朝鳳翔府知府
Category:明朝陕西按察司副使
Category:明朝贵州按察司副使